CELEX: 32014R1294
Language: ro
Date: 2014-12-04 00:00:00
Title: Regulamentul de punere în aplicare (UE) nr. 1294/2014 al Comisiei din 4 decembrie 2014 de modificare a Regulamentului (CE) nr. 1238/95 în ceea ce privește nivelul taxei de cerere și cel al taxei de examinare datorate Oficiului Comunitar pentru Soiuri de Plante

5.12.2014   
            
            
               RO
            
            
               Jurnalul Oficial al Uniunii Europene
            
            
               L 349/30
            
         REGULAMENTUL DE PUNERE ÎN APLICARE (UE) NR. 1294/2014 AL COMISIEI
   din 4 decembrie 2014
   de modificare a Regulamentului (CE) nr. 1238/95 în ceea ce privește nivelul taxei de cerere și cel al taxei de examinare datorate Oficiului Comunitar pentru Soiuri de Plante
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 2100/94 al Consiliului din 27 iulie 1994 de instituire a unui sistem de protecție comunitară a soiurilor de plante (1), în special articolul 113,
   după consultarea consiliului de administrație al Oficiului Comunitar pentru Soiuri de Plante,
   întrucât:
   
               (1)
            
            
               Articolul 7 din Regulamentul (CE) nr. 1238/95 al Comisiei (2) stabilește dispoziții privind nivelul taxei de cerere datorate Oficiului Comunitar pentru Soiuri de Plante (denumit în continuare „oficiul”) pentru prelucrarea cererilor de acordare a protecției comunitare a soiurilor de plante.
            
         
               (2)
            
            
               Pe baza experienței dobândite de către oficiu cu privire la costurile legate de prelucrarea cererilor de acordare a protecției comunitare a soiurilor de plante care nu sunt valabile, este oportună reducerea cuantumului taxei de cerere reținute de oficiu.
            
         
               (3)
            
            
               Articolul 8 alineatul (1) din Regulamentul (CE) nr. 1238/95 și anexa I la acesta stabilesc nivelul taxelor aferente organizării și executării examenului tehnic al unei varietăți pentru care a fost depusă o cerere de protecție comunitară a soiurilor de plante („taxa de examinare”) care trebuie plătite oficiului.
            
         
               (4)
            
            
               În ceea ce privește examinarea tehnică a soiurilor pentru care trebuie utilizat în mod repetat material ce prezintă compuși specifici, experiența a demonstrat că, pentru această examinare, costul poate varia foarte mult de la un caz la altul. Taxa de examinare tehnică ar trebui să acopere costurile pentru examinarea tehnică a soiului și pentru fiecare compus specific al soiului. Prin urmare, nu ar trebui stabilită nicio sumă maximă pentru taxa de examinare tehnică în astfel de cazuri.
            
         
               (5)
            
            
               Experiența acumulată în ceea ce privește examinarea tehnică mai arată că suma totală a taxelor de examinare percepute de oficiu nu acoperă suma totală a taxelor pe care oficiul trebuie să le plătească oficiilor de examinare. Taxele încasate de oficiu ar trebui însă să acopere, în principiu, taxele achitate de acesta. Taxele stabilite în anexa I la Regulamentul (CE) nr. 1238/95 ar trebui, prin urmare, majorate. În același timp, grupuri de costuri menționate în anexa în cauză ar trebuie simplificate.
            
         
               (6)
            
            
               Prin urmare, Regulamentul (CE) nr. 1238/95 ar trebui modificat în consecință.
            
         
               (7)
            
            
               Măsurile prevăzute în prezentul regulament sunt conforme cu avizul Comitetului permanent pentru protecția comunitară a soiurilor de plante,
            
         ADOPTĂ PREZENTUL REGULAMENT:
   Articolul 1
   Regulamentul (CE) nr. 1238/95 se modifică după cum urmează:
   
               1.
            
            
               La articolul 7, alineatul (7) se înlocuiește cu următorul text:
               „(7)   În cazul în care se primește taxa de cerere, dar cererea nu este validă în sensul articolului 50 din regulamentul de bază, oficiul va preleva 200 EUR din taxa de cerere și va rambursa suma rămasă în momentul notificării solicitantului cu privire la lacunele constatate în cerere.”
            
         
               2.
            
            
               La articolul 8, alineatul (1) se înlocuiește cu următorul text:
               „(1)   Taxele stabilite în anexa I, aferente organizării și executării examenului tehnic al unei varietăți pentru care a fost depusă o cerere de protecție comunitară a soiurilor de plante (taxa de examinare), se plătesc pentru fiecare perioadă de cultură începută. În cazul soiurilor pentru care trebuie utilizat în mod repetat material ce prezintă compuși specifici, taxa de examinare stabilită în anexa I trebuie plătită pentru această varietate și pentru fiecare compus pentru care nu există o descriere oficială și care trebuie și el examinat.”
            
         
               3.
            
            
               Anexa I se modifică în conformitate cu anexa la prezentul regulament.
            
         Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 ianuarie 2015.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 4 decembrie 2014.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 227, 1.9.1994, p. 1.
   
      (2)  Regulamentul (CE) nr. 1238/95 al Comisiei din 31 mai 1995 de stabilire a normelor de punere în aplicare a Regulamentului (CE) nr. 2100/94 al Consiliului în ceea ce privește taxele datorate Oficiului Comunitar pentru Soiuri de Plante (JO L 121, 1.6.1995, p. 31).
   
      ANEXĂ
      Anexa I la Regulamentul (CE) nr. 1238/95 se înlocuiește cu următorul text:
      
         
            „ANEXA I
            Taxele pentru examinările tehnice, conform dispozițiilor articolului 8
            Taxa corespunzătoare examinării tehnice a unui soi, în conformitate cu articolul 8, va fi determinată în funcție de tabelul următor:
            
                        (în EUR)
                     
                  
                         
                     
                     
                        Grup de costuri
                     
                     
                        Taxă
                     
                  
                        
                           Grupul agricol
                        
                     
                  
                        1
                     
                     
                        Cartof
                     
                     
                        1 960
                     
                  
                        2
                     
                     
                        Rapiță
                     
                     
                        1 860
                     
                  
                        3
                     
                     
                        Graminee
                     
                     
                        2 210
                     
                  
                        4
                     
                     
                        Alte specii agricole
                     
                     
                        1 430
                     
                  
                        
                           Grupul fructelor
                        
                     
                  
                        5
                     
                     
                        Măr
                     
                     
                        3 210
                     
                  
                        6
                     
                     
                        Căpșun
                     
                     
                        2 740
                     
                  
                        7
                     
                     
                        Alte specii de fructe
                     
                     
                        2 550
                     
                  
                        
                           Grupul plantelor ornamentale
                        
                     
                  
                        8
                     
                     
                        Plante ornamentale cu colectare de referințe vii, testare în seră
                     
                     
                        2 140
                     
                  
                        9
                     
                     
                        Plante ornamentale cu colectare de referințe vii, testare în aer liber
                     
                     
                        1 960
                     
                  
                        10
                     
                     
                        Plante ornamentale fără colectare de referințe vii, testare în seră
                     
                     
                        1 770
                     
                  
                        11
                     
                     
                        Plante ornamentale fără colectare de referințe vii, testare în aer liber
                     
                     
                        1 570
                     
                  
                        12
                     
                     
                        Plante ornamentale, condiții fitosanitare speciale
                     
                     
                        3 040
                     
                  
                        
                           Grupul legumelor
                        
                     
                  
                        13
                     
                     
                        Legume, testare în seră
                     
                     
                        2 150
                     
                  
                        14
                     
                     
                        Legume, testare în aer liber
                     
                     
                        1 960”